Llenyddiaeth Cymru – Cynllun Mentora i Awduron

Canllawiau i ymgeiswyr ar gyfer Mentora 2019

Darllenwch y canllawiau diwygiedig isod cyn cwblhau’r ffurflen gais ar gyfer Mentora 2019.

Y Cynllun

Dyfernir lleoedd ar y **Cynllun Mentora i Awduron** i awduron newydd ar ddechrau eu gyrfa fel awdur. Mae’r cynllun yn cynnig cymorth a chyngor ymarferol i awduron, er mwyn datblygu gwaith penodol sydd ar y gweill i safon cyhoeddi. Mae cynllun Mentora 2019 wedi’i ymestyn a bydd yn dechrau gyda chwrs preswyl wythnos (6 niwrnod/5 noson) yn Nhŷ Newydd ar 18-23 Chwefror 2019. Yn y misoedd yn dilyn y cwrs ceir sesiynau unigol un-wrth-un gyda mentor.

Yn eich cais, bydd angeni chi nodi yn glir:

* Sut byddai mentora yn cynorthwyo eich datblygiad fel awdur ar yr adeg hon yn eich gyrfa fel awdur
* a) Gyda’r gwaith ar y gweill penodol hwn (uchafswm 250 o eiriau)
* b) Gyda’ch ysgrifennu creadigol yn gyffredinol (uchafswm 250 o eiriau)
* 3 amcan allweddol, sydd â chanlyniadau gellir eu mesur, y disgwylir eu cyflawni o ganlyniad i gymryd rhan yn y cynllun mentora hwn. (Gallai enghreifftiau gynnwys: cwblhau draft terfynol, paratoi llythyr cyflwyno i asiant/cyhoeddwr, cymorth i ffeindio asiant, cysylltu â chyhoeddwyr arfaethedig).

**Sut gall y cynllun helpu?**

Gall awduron ofyn am gymorth er mwyn datblygu **un** gwaith penodol sydd ar y gweill. Noder y genres cymwys isod.

* Barddoniaeth
* Rhyddiaith
* Llenyddiaeth plant
* Llenyddiaeth ar gyfer Oedolion Ifainc
* Ffeithiol greadigol (yn cynnwys bywgraffiadau/cofiannau, beirniadaeth lenyddol)
* Nofelau graffeg

**Canlyniadau a ddisgwylir:**

Erbyn diwedd y cyfnod mentora dros 12 mis, disgwylir i’r awdur sydd wedi ei fentora fod

* wedi dilyn arweiniad a chyngor y mentor
* wedi datblygu’r gwaith ar y gweill, a ddylai gyrraedd safon cyhoeddi
* wedi adrodd yn ôl ar y datblygiad tuag at gyflawni’r tri amcan allweddol a gytunwyd ar ddechrau’r cyfnod mentora

Nid yw cyhoeddi gwaith yn amod ar gyfer dyfarniad mentora, ac nid oes angen cytundeb cyhoeddi er mwyn bod yn gymwys ar gyfer y cynllun.

Fe all buddiannau eraill i awduron sy’n cymryd rhan yn y cynllun gynnwys: derbyn cyngor arbenigol unigol ar fod yn awdur yng Nghymru; y byd cyhoeddi yng Nghymru a’r DU; perfformio (os yn berthnasol); datblygu gyrfa fel awdur.

**Caiff ymgeiswyr llwyddiannus gynnig:**

* Lle di-dâl (ac eithrio costau teithio) ar gwrs preswyl Mentora am wythnos a gynhelir yng Nghanolfan Ysgrifennu Tŷ Newydd ar **18-23 Chwefror 2019.** Mae mynychu’r cwrs yn amod o dderbyn y cynnig mentora.
* Yn dilyn y cwrs, cynigir cymorth pellach ar ffurf hyd at **3** sesiwn mentora un-ac-un gyda mentor, neu trwy sesiynau o hirbell achlysurol (ffôn/arlein). Bydd y mentor yn

gallu cynnig awgrymiadau a beirniadaeth adeiladol er mwyn helpu i ddatblygu’r gwaith. Disgwylir i awduron a fydd yn derbyn lle ar y cynllun mentora roi amser rhwng sesiynau tiwtora er mwyn datblygu’r gwaith ar y gweill. Telir ffioedd y Mentor gan nawdd y cynllun.

* Telir cyfraniad at gostau teithio’r awdur sy’n derbyn mentora, i fynychu’r sesiynau mentora, ar ôl iddynt anfon adroddiad adborth ynghyd â ffurflen gostau teithio.
* Detholir Mentorwyr o dîm o awduron sefydledig a thiwtoriaid ysgrifennu creadigol sydd â phrofiad o fentora. Gellir recriwtio tiwtoriaid cyrsiau ysgrifennu creadigol yn Nhŷ Newydd yn ogystal.

**Cymhwyster**

**Gwaith ar y gweill:**

Rhaid i ymgeiswyr anfon un gwaith ar y gweill yn unrhyw un o’r genres cymwys; nodir gofynion penodol isod:

**Rhyddiaith** [nofelau, straeon byrion, llenyddiaeth i blant, ffuglen i oedolion ifainc, ffeithiol greadigol] **N.B. Straeon byrion:** bydd angen cyflwyno mwy nag un stori fer, ynghyd â chrynodeb o’r casgliad.

5000 o eiriau(isafswm), 8,000 words (uchafswm) ynghyd â chrynodeb.

**Ffuglen i blant / Ffuglen i oedolion ifainc**

5,000 o eiriau o ryddiaith(isafswm), 8,000 words (uchafswm ynghyd â chrynodeb.. Os yw eich cyfrol arfaethedig yn llai na 5,000 o eiriau, dylid anfon draft cyflawn.

**Barddoniaeth** 10 cerdd ynghyd â chrynodeb.

**Nofel graffeg:** 10 tudalen o’r gwaith ar y gweill (testun a “storyboard”) ynghyd â chrynodeb.

**Llythyr Cefnogaeth**

**Rhaid** i’r cais gynnwys llythyr cefnogaeth i gefnogi’r cais mentora gan **un** o’r isod:

* Cyhoeddwr dilys/cydnabyddedig **NEU** diwtor proffesiynol ysgrifennu creadigol a (e.e. Tŷ Newydd, Arvon, Moniack Mhor) **NEU** a Mentor Llenyddiaeth Cymru, **NEU** ddarlithydd Prifysgol.
* Rhaid i’r unigolyn sy’n darparu’r llythyr geirda fod wedi darllen eich gwaith ar y gweill a anfonir gyda’ch cais a gallu chyfeirio ta y gwaith hwn yn y llythyr.
* **Ni fydd y cais yn gyflawn nac yn gymwys heb lythyr o gefnogaeth gan gyhoeddwr dilys NEU gan diwtor proffesiynol ysgrifennu creadigol.** [Nid oes angen cytundeb ffurfiol gyda’r cyhoeddwr i gyhoeddi’r gwaith ar y gweill er mwyn bod yn gymwys i ymgeisio.]
* Gall awduron sydd yn preswylio yng Nghymru gydol y flwyddyn ymgeisio. Mae awduron sydd â gwaith ar y gweill yn y Gymraeg sy’n byw tu allan i Gymru hefyd yn gymwys i ymgeisio. Dylid cysylltu â Llenyddiaeth Cymru ynglŷn â chwestiynau cymhwyster cyn ymgeisio’n ffurfiol. Gellir gofyn i ymgeiswyr am dystiolaeth preswyliad.
* Mae’r Cynllun Mentora yn agored i awduron newydd ar ddechrau eu gyrfa ysgrifennu. Rhoddir blaenoriaeth i awduron nad sydd wedi cyhoeddi eu gwaith.
* Ni ellir ymgeiswyr llwyddiannus dderbyn lle ar y cynllun mwy nag un waith mewn unrhyw gyfnod o dair blynedd.

**Pa nawdd sydd ar gael?**

Gall y Cynllun Mentora gefnogi hyd at ddeg awdur y flwyddyn, yn ddibynnol ar y nawdd sydd ar gael.

Telir ffioedd a chostau teithio Mentorwyr gan nawdd y cynllun, ac fe weinyddir y taliadau gan Llenyddiaeth Cymru.

**Cwrs Preswyl**

Bydd awduron sy’n cael cynnig lle ar y Cynllun Mentora hefyd yn derbyn lle am ddim (wedi’ noddi’n llawn, ac eithrio costau teithio) ar gwrs preswyl Mentora, a gynhelir yng Nghanolfan ysgrifennu Tŷ Newydd ar **18-23 Chwefror 2019.**

Disgwylir i’r awduron sy’n derbyn lle ar y cwrs Mentora dalu am eu costau teithio i Dŷ Newydd ac yn ôl adre, ar gyfer y cwrs mentora.

**Sesiynau unigol**

Yn dilyn y cwrs, y patrwm arferol fyddai trefnu hyd at **dri** sesiwn hanner niwrnod gyda’ch mentor, dros gyfnod penodol o amser. Rhaid cwblhau’r holl sesiynau mentora erbyn diwedd Ionawr 2020.

Bydd awduron sy’n cael eu mentora yn derbyn cyfraniad tuag at gostau teithio i’r sesiynau mentora, wedi anfon adroddiad adborth ynghyd â ffurflen gostau teithio.

**Taliadau** - Gweinyddirtaliadau i fentorwyr ac awduron sy’n cael eu mentora gan Llenyddiaeth Cymru. Telir costau teithio awduron sy’n derbyn mentora ar ôl derbyn adroddiad adborth, a ffurflen gostau wedi ei chwblhau.

Os na chwblheir unrhyw sesiynau mentora, ni fydd yr awdur yn derbyn unrhyw gostau teithio.

Telir ffioedd Mentorwyr wedi derbyn adroddiad adborth a ffurflen gostau wedi’I chwblhau. Os na all mentor gyflawni’r holl sesiynau mentora, ni thelir unrhyw ffioedd na chostau pellach.

**Y broses ddethol a phenderfynu**

Ceir un dyddiad cau yn flynyddol. Bydd hwn yr un dyddiad â dyddiad cau ceisiadau am Ysgoloriaethau i Awduron. Caiff ceisiadau Mentora eu hasesu gan Banel Ysgoloriaethau Llenyddiaeth Cymru, ar yr un pryd â’r ceisiadau Ysgoloriaethau.

Bydd y Panel Ysgoloriaethau yn cwrdd ar ddiwedd y cyfnod asesu, tri mis ar ôl y dyddiad cau (Tachwedd). Bydd pob ymgeisydd yn derbyn llythyr yn eu hysbysu ynglŷn â phenderfyniad y Panel Ysgoloriaethau o fewn chwech wythnos o’r cyfarfod (erbyn diwedd Rhagfyr). Tybir y cyhoeddir y canlyniad o fewn saith wythnos i’r cyfarfod Panel (Ionawr 2019). Gellir nodi rhesymau pam na fu awdur yn llwyddiannus, os gofynnir*. Fe all yr amserlen hon newid.*

**Yn ôl pa feini prawf caiff ceisiadau eu beirniadu?**

Cynigir lle ar y cynllun mentora ar sail safon y cais, ac fe gymerir i ystyriaeth effaith cymorth beirniadol ar bwynt allweddol yng nghyrfa’r awdur.

Seilir penderfyniadau’r Panel ar nifer o ffactorau:

* Ansawdd llenyddol y gwaith ar y gweill anfonwyd gyda’r cais
* Cryfder y cais wrth gyflwyno’r achos sut byddai mentora yn cyfrannu at ddatblygiad yr yngeisydd fel awdur ar yr adeg cychwynnol hwn yn eu gyrfa
* Yr angen i gefnogi a hyrywddo ystod o waith newydd yng Nghymru
* gwerth yr argymhelliad gan gyhoeddwr cydnabyddedig **NEU** diwtor proffesiynol ysgrifennu creadigol**.** Ni ellir derbyn ceisiadau gan hunan-gyhoeddwyr posibl.

Ceir 10 lle ar Gynllun Mentora 2019. Detholir 4 ymgeisydd o’r broses ymgeisio agored. Yn ogystal, detholir 6 derbynnydd Ysgoloriaeth 2019 gan y Panel Ysgoloriaethau ar gyfer y cynllun Mentora yn ogystal.

**Sut i ymgeisio**

**Rhaid cyflwyno 5 dogfen drwy ebost. Dylid anfon 1 neges ebost gyda 5 atodiad, gan gynnwys eich enw yn nheitl pob dogfen (ac eithrio’r Ffurflen Monitro).**

1. **Ffurflen Gais Mentora 2019**, wedi’ chwblhau
2. **Sampl o’r gwaith ar y gweill** ar gyfer mentora
3. **Crynodeb** o’r gwaith ar y gweill
4. **Rhaid** i’r cais gynnwys **llythyr cefnogaeth** i gefnogi’r cais mentora **NAILL AI** gan gyhoeddwr dilys **NEU** gan diwtor proffesiynol ysgrifennu creadigol (e.e. Tŷ Newydd, Arvon, darlithydd Prifysgol], sydd wedi darllen eich gwaith ar y gweill a anfonwyd gyda’r cais.
5. **Ffurflen Cydraddoldebau ac Amrywiaeth** (Monitro). Anhysbys. Ni ddylid ychwanegu eich enw i deitl y ffurflen hon.

**Ni fydd y cais yn gyflawn nac yn gymwys heb lythyr o gefnogaeth gan gyhoeddwr dilys NEU gan diwtor ysgrifennu creadigol.** [**Nid oes** angen cytundeb ffurfiol gyda’r cyhoeddwr i gyhoeddi’r gwaith ar y gweill er mwyn bod yn gymwys i ymgeisio.]

**Anfon eich cais**

* Rhaid anfon ceisiadau ynghyd â’r dogfennau ategol **drwy ebost** i Llenyddiaeth Cymru, at y cyfeiriad ebost penodol: [Cais@llenyddiaethcymru.org](mailto:Cais@llenyddiaethcymru.org) **NEU** [Apply@literaturewales.org](mailto:Apply@literaturewales.org) **Peidiwch anfon eich cais at unrhyw gyfeiriad ebost arall yn Llenyddiaeth Cymru**
* Noder nad oes modd derbyn ceisiadau personol tu hwnt i oriau craidd y swyddfa: Llun – Gwener 9.30 am – 5.00 pm.
* Cyfrifoldeb yr ymgeisydd yw sicrhau bod y cais yn cyrraedd Llenyddiaeth Cymru erbyn **5.00 pm** ar y dyddiad cau. Ni dderbynnir ceisiadau hwyr.
* Ni all Llenyddiaeth Cymru dderbyn cyfrifoldeb am geisiadau na dderbynnir.
* Byddwn yn cydnabod eich cais drwy lythyr. Ni all Llenyddiaeth Cymru dderbyn cyfrifoldeb am ddogfennau gwreiddiol a aiff ar goll.

**Dyddiad cau ar gyfer ceisiadau Mentora 2019:**

**5.00 pm DYDD MAWRTH 11 MEDI 2018**

Anfonwch eich cais at:

[Cais@llenyddiaethcymru.org](mailto:Cais@llenyddiaethcymru.org) **NEU** [Apply@literaturewales.org](mailto:Apply@literaturewales.org)

Canolfan Glyn Jones, Canolfan Mileniwm Cymru, Bute Place, Caerdydd

CF10 5AL

ffôn: 029 2047 2266

[post@llenyddiaethcymru.org](mailto:post@llenyddiaethcymru.org) [www.llenyddiaethcymru.org](http://www.llenyddiaethcymru.org)

**Beth sy’n digwydd nesaf**

Caiff yr wybodaeth a ddarperir gennych ei wirio, i sicrhau bod y cais yn gymwys ar gyfer ein nawdd.

Caiff y data personol rydych yn ei ddarparu yn **y ffurflen gais** ei brosesu gan Llenyddiaeth Cymru er mwyn gweinyddu eich cais am nawdd. Cedwir y data hwn trwy gyfnod y broses ymgeisio, ac am gyfnod rhesymol ar gyfer adrodd yn ôl a gwerthuso. Mae’r data a ddarperir yn y **ffurflen monitro** yn anhysbys, ac fe’i defnyddir at ddibenion monitro yn unig.

Byddwch yn derbyn llythyr cydnabod. Os nad yw’r cais yn gymwys, neu os yw’n anghyflawn, byddwn yn cysylltu â chi.

**Amserlen**

Ceir un dyddiad cau blynyddol ar gyfer ymgeisio.

Cyfnod asesu: Pedwar mis yn dilyn y dyddiad cau. (Medi-Rhagfyr).

Dyfarniadau yng nghyfarfod blynyddol y Panel Ysgoloriaethau (Tachwedd).

Cynigion i ymgeiswyr llwyddiannus o fewn pedair wythnos ar ôl cyfarfod y Panel Ysgoloriaethau (ddiwedd Tachwedd/dechrau Rhagfyr).

Hysbysir pob ymgeisydd trwy lythyr o fewn chwech wythnos ar ôl cyfarfod Panel Ysgoloriaethau.

Cyhoeddir dyfarniadau o fewn saith wythnos yn dilyn cyfarfod y Panel Ysgoloriaethau.. (Ionawr 2019)

Bydd y Cynllun Mentora yn dechrau gyda chwrs preswyl arbennig ar 18-23 Chwefror 2019. Penodir mentorwyr ar gyfer y sesiynau unigol yn ystod Mawrth/Ebrill 2019. Rhaid cwblhau’r holl sesiynau unigol erbyn diwedd Ionawr 2020.

***Fe all y dyddiadau yn yr amserlen hon newid.***

**Llenyddiaeth Cymru** yw’r cwmni cenedlaethol ar gyfer datblygu llenyddiaeth yng Nghymru.

Cwmni wedi’i gyfyngu gan Warant. Rhif cwmni: 07779153  
Rhif elusen gofrestredig: 1146560   
Mae Llenyddiaeth Cymru yn gweithio gyda chefnogaeth Cyngor Celfyddydau Cymru a Llywodraeth Cymru.

Cefnogir Ysgoloriaethau i Awduron a Chynllun Mentora gan   
Y Loteri Genedlaethol trwy Gyngor Celfyddydau Cymru

  

